ປ.ໂອບາມາ ຮຽກຮ້ອງ ໃຫ້ຊາວອາເມຣິກັນ ມີຄວາມຮັກຊາດ ໃນທາງເສດຖະກິດ (ວີດີໂອ)
ປະທານາທິບໍດີໂອບາມາ ຕຳໜິຕິຕຽນ ບັນດາບໍລິສັດໃຫຍ່ໆ ທີ່ພວມຫຼົບໜີ ອອກນອກປະເທດ ເພື່ອຫລີກລ່ຽງ ບໍ່ຢາກເສຍພາສີ.
ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ຕຳໜິຕິຕຽນ ໃນອັນທີ່ທ່ານເອີ້ນວ່າ ກຸ່ມນ້ອຍໆແຕ່ພວມເພີ້ມຈຳນວນຂຶ້ນ ຂອງ ບໍລິສັດຂະໜາດໃຫຍ່ ທີ່ພວມຫຼົບໜີອອກຈາກປະເທດ ເພື່ອຫລີກ ລ່ຽງບໍ່ຢາກເສຍພາສີ ຜູ້ນຳຂອງສະຫະລັດ ກ່າວໃນຄຳປາໄສປະຈຳສັບປະດາຂອງທ່ານ ໃນວັນເສົາມື້ນີ້ວ່າ ບັນ ດາບໍລິສັດເຫລົ່ານີ້ປະທຸລະກິດສ່ວນໃຫຍ່ຂອງຕົນໄວ້ຢູ່ໃນສະຫະລັດແຕ່ພວກເຂົາ “ໂດຍ ພື້ນຖານແລ້ວ ໄດ້ຍົກເລີກການຖືສັນຊາດ” ແລະ ປະກາດວ່າ ພວກເຂົາໄດ້ໄປຕັ້ງຢູ່ບ່ອນ ໃດບ່ອນນຶ່ງເພື່ອຫລີກລ່ຽງບໍ່ຢາກຈ່າຍພາສີຢ່າງຍຸຕິທຳຂອງພວກເຂົາ ທ່ານໂອບາມາເວົ້າວ່າ ຊ່ອງໂຫວ່ໃນກົດໝາຍການເສຍພາສີເຮັດໃຫ້ການກະທຳດັ່ງກ່າວນີ້ ຖືກຕ້ອງຕາມກົດໝາຍ ປະທານາທິບໍດີໂອບາມາຮຽກຮ້ອງໃຫ້ຊາວອາເມຣິກັນ ໃຫ້ການອູ້ມຊູຕໍ່ລະບົບເສດຖະກິດ ແບບຮັກຊາດ ທີ່ຈະຫລຸດອັດຕາພາສີຂອງບໍລິສັດໃຫ້ຕ່ຳລົງ ແລະອຸດຕັນຊ່ອງໂຫວ່ທີ່ສິ້ນ ເປືອງບໍ່ເປັນປະໂຫຍດຕ່າງໆ ໃນຄຳປາໄສ ຂອງພັກຣີພັບບລີກັນນັ້ນ ສະມາຊິກສະພາຕ່ຳ Steve Daines ຈາກລັດ Montana ເວົ້າວ່າ ປະທານາທິບໍດີໂອບາມາພວມເຮັດສົງຄາມຕໍ່ຕ້ານພວກຄົນຊັ້ນກາງ ທ່ານ Daines ຮຽກຮ້ອງໃຫ້ສະພາສູງຮັບຜ່ານຮ່າງກົດໝາຍສ້າງວຽກເຮັດງານທຳ ທີ່ສະ ພາຕ່ຳໄດ້ຮັບຮອງເອົາແລ້ວນັ້ນ ທຳນຽບຂາວແລະສະພາສູງ ແມ່ນຄວບຄຸມໂດຍພັກເດ ໂມແຄຣັດ ແລະສະພາຕ່ຳຄວບຄຸມໂດຍພັກຣີພັບບລີກັນ